[{"text_idx": "#000000", "text": "Mae gyrfa Candelas wedi mynd o nerth i nerth wedi iddynt ryddhau eu halbwm cyntaf, a oedd yn rhannu\u2019r un enw a\u2019r band. Daeth caneuon megis \u2018Anifail\u2018 a \u2018Symud Ymlaen\u2018 yn gyfarwydd iawn i dorfeydd ledled Cymru bron yn syth. Daethant i\u2019r brig mewn tri chategori yng Ngwobrau\u2019r Selar ym mis Chwefror 2015, yn ogystal a\u0302 chael eu dewis i fod yn un o fandiau prosiect Gorwelion BBC Cymru 2014-15."}, {"text_idx": "#000001", "text": "Daeth Candelas yn rhan o deulu Ikaching yn Haf 2014, pan ryddhawyd dwy sengl ganddynt, \u2018Cynt a\u2019n Bellach\u2019 a \u2018Dim Cyfrinach\u2019. Yn dilyn hyn, rhyddhawyd eu hail albwm trydanol, \u2018Bodoli\u2019n Ddistaw\u2019, ym mis Rhagfyr 2014."}, {"text_idx": "#000003", "text": "Candelas oedd yn cloi Maes B 2015, ac yn cloi y gig gyda cherddorfa\u2019r Welsh Pops yn y Pafiliwn yn Eisteddfod 2016 \u2013 dau brofiad a sicrhaodd fod y band yn aros ar frig ymerodraeth y sin gerddorol yng Nghymru. Daeth eu fersiwn o \u2018Rhedeg i Paris\u2019 yn anthem tros gyfnod yr Ewros 2016, gyda\u2019r fideo yn cyrraedd tros 100 mil o \u2018hits\u2019 \u2013 gwyliwch yma."}]